Manuel Enrique Araujo Rodríguez

MANUEL ENRIQUE ARAUJO RODRÎGUEZ
Ne tapajtiani wan tatuktiani Manuel Enrique Araujo Rodríguez nesik tik ne techan Jucuapa (Hacienda  El Condadillo), tik Ucelutan takutun Ipal Kuskatan, se tunal majtakti ume, pal ne metzi majtakti, tik ne shiwit se shikipil chikwey tzunti  yey pual makwil (12/10/1865).

Yaja mikik tik ne techan Kuskatan, tik Kuskatan takutun ipal Kuskatan, se tunal chiknawi, pal ne metzi  ume, tik ne shiwit se shikipil chiknawi tzunti majtakti yey (9/2/1913). keman yaja kipia katka ume pual chikume shiwit.

NE ITUNAL ICHTAKA

Ne itejtekuwan intukey katka Manuel Enrique Araujo wan Juana Rodríguez de Araujo. 

Ne tapajtiani Araujo  munamiktia katka iwan  María Peralta Lagos, wan yejemet kipiatuyat se insiwapiltzin itukey Concha Araujo Peralta. 

Maria Peralta Lagos iteku itukey José María Peralta Tatuktiani ka Kuskatan  tik ne shiwit  se shikipil chikwey tzunti ume pual kashtul nawi 1859.   

Manuel Enrique Araujo  mumachtia katka ka ne Tumak Tamachtiluyan tik KuskatanUniversidad Nacional de El Salvador    wan ne tumak Tajtamamachtiluyan  tik Europa pal muchiwa se Tapajtiani.

TAY KICHIWKI

Yaja se Tatuktiani ka Kuskatan katka tik ne shiwit se shikipil chiknawi tzunti majtakti se ka ne shiwit  se shikipil chiknawi tzunti majtakti yey (1911-1913). 

Ne tapajtiani Araujo , tekiti katka pal kaltapajtiani Rosales . Yaja kitzintia kichiwa katka  ne tumak

kal pal ne tajtaketzanimet wan ne mijmijtutianimet Teatro Nacional tik Kuskatan . Yaja kichiwa katka nusan ne  tajtajpianimet pal  ne KuskatanGuardia Nacional de El Salvador  wan kichiwa katka yek dajdakta pal Kuskatan.

KEN MIKIK 

Ne tapajtiani wan tatuktiani Manuel Enrique Araujo  kimiktijket yaja tik ne tajkutechan Bolivar, tik ne Kuskatan.Yey tajtakamet iwan tajtakutunaya kimiktiat yaja katka.

Yaja kitapalchuat katka  kan nemit  ne shajshacut ne ``Ilustres`` ka Kuskatan.cementerio de Los Ilustres, San Salvador

IPANPA UNI

IJILPIKA

https://es.wikipedia.org/wiki/Jos%C3%A9_Mar%C3%ADa_Peralta_Lagos

https://es.wikipedia.org/wiki/Manuel_Enrique_Araujo

https://en.wikipedia.org/wiki/Manuel_Enrique_Araujo

https://diario.elmundo.sv/nacionales/manuel-enrique-araujo-el-unico-presidente-asesinado-en-la-historia-de-el-salvador-hace-107-anos